প্ৰণৱজ্যোতি দত্ত,২১জানুৱাৰীঃবলীউদৰ অভিনেতা প্ৰয়াত সুশান্ত সিং ৰাজপুতৰ আজি ৩৫সংখ্যক ওপজা দিন।সুশান্তে আত্মহননৰ দৰে পথ বাচি লৈ এই পৃথিৱীৰ পৰা মেলানি মাগিলেও আজি জন্মদিনৰ দিনটোত অগণন অনুৰাগীয়ে অভিনেতাগৰাকীক মনত পেলালে।
অনুৰাগীসকলৰ লগতে সুশান্তৰ প্ৰাক্তন প্ৰেমিকা অংকিতা লোখণ্ডেয়ো ছচিয়েল মিডিয়াত আজিৰ দিনটো স্মৰণ কৰি এটা ভিডিঅ' শ্বেয়াৰ কৰিছে।জন্মদিনৰ দিনটোত সুশান্তৰ প্ৰাক্তন প্ৰেয়সী অংকিতা লোখণ্ডেই টুইটাৰত লিখিলে এটা আৱেগিক পোষ্ট।
পোষ্টটোত অংকিতাই লিখিছে,"মই নাজানো, আজি মই কৰ পৰা আৰম্ভ কৰিম।কিন্তু তোমাৰ এটা পুৰণি ভিডিঅ শ্বেয়াৰ কৰি তোমাক ওপজা দিনৰ ওলগ জনালো সুশান্ত।"
ভিডিঅ' শ্বেয়াৰ কৰি অংকিতাই লিখিছে, "মই নাজানো মই কেনেকৈ আৰম্ভ কৰো আৰু কি ক'ম।তোমাৰ সৈতে মোৰ কিছু স্মৃতিহে আছে আৰু মই সদায় এনেদৰেই মনত ৰাখিম।মই প্ৰাৰ্থনা কৰিছো আৰু জানো তুমি য'তেই আছা বহুত সুখত আছা। হেপ্পী বাৰ্থডে টু ইউ। তোমাক সদায় মনত ৰাখিম।"
